ร้านอร่อยติดลมเป็นร้านที่ตกแต่งโทนสีขาวๆ หลังคายกสูง โปร่งโล่งสบาย มานั่งทานข้าวก็ดี มาชิลล์ก็ได้ค่ะ 
ร้านนี้เป็นร้านที่มีทั้งอาหารจานเดียวและอาหารแบบกับข้าว มีเมนูอาหารให้เลือกหลากหลายทีเดียว ซิมไปทานบ่อยเลยช่วงนี้ อาหารที่ทานก็มีหลายแบบค่ะ ได้ลองทั้งแบบจานเดียวและกับข้าว 

ก๋วยเตี๋ยวหลอดหมูทอด ชอบค่ะ คือร้านนี้จะทำก๋วยเตี๋ยวหลอดแบบแห้งๆหน่อยค่ะ หมูทอดก็อร่อยค่ะ เครื่องดี แต่อาจจะเพราะเป็นแบบแห้งหน่อย เวลาอาหารมาต้องทานเลยนะคะ ไม่งั้นเส้นใหญ่มันจะติดกันค่ะ 

กุยช่ายชุบแป้งทอด จานนี้เป็นจานที่เป็นเมนูธรรมดามาก แต่อร่อยจนน่าแปลกใจ เพราะแป้งชุบมากรอบ แป้งช้างในบาง และไส้เยอะค่ะ อร่อยเลย แนะนำทานหลายๆคนค่ะ เพราะก้อนนึงค่อนข้างใหญ่เลยค่ะ 

ต้มยำกุ้ง รสไม่เผ็ดมากค่ะ แต่หอมเครื่องดี กุ้งก็สด ทานกับข้าวอร่อยค่ะ 

เกี๊ยวห่อชีส ที่นี่จะเป็นเกี๊ยวครีมชีสค่ะ จะไม่ยืดนะคะ แต่จะนุ่มๆมันๆหน่อย ทานเพลินๆค่ะ 

ก๋วยเตี๋ยวคั่วไก่ ชอบค่ะ โดยส่วนตัวซิมไม่ชอบหมึกแช่ ที่นี่ไม่มีค่ะ ผัดได้หอมกระทะ เส้นนุ่ม เนื้อไก่เยอะ แนะนำค่ะ 

ข้าวหมูทอด เป็นหมูทอดตัวเดียวกับหมูทอดของก๋วยเตี๋ยวหลอดค่ะ ในจานจะมาพร้อมกับคะน้าลวก และน้ำจิ้มแจ่วด้วย   

ไข่เจียว อร่อยอ่ะ ชอบๆ กรอบนอก นุ่มใน ไม่อมน้ำมันด้วย เด็ดจริงๆ 

เครื่องดื่ม แนะนำบลูโซดาค่ะ เปรี้ยว หวาน ซ่า ครบรสจริงๆ 

ที่ร้านจะมีขนมหวานด้วยค่ะ มี Banoffee ซึ่งเป็นถ้วยเล็กๆ อร่อยพอดีคำ แบบหมดไม่รู้ตัว และมีอีกหลายที่ยังไม่มีโอกาสได้ลองเลย เพราะทานคนเดียวทุกที มีคนอยากมาร่วมแชร์ไม๊คะ 

พนักงานก็ทำงานกันขมักเขม้นดีค่ะ ลองมาทานกันดูนะคะ 